ข้อสังเกตจากคำพิพากษาฏีกา ๙๘๕/๒๕๔๖ มีอะไรบ้าง
ข้อสังเกตจากคำพิพากษาฏีกา ๙๘๕/๒๕๔๖


๑. การกระทำความผิดแต่ละกรรมมีองค์ประกอบความผิดแตกต่างกัน ความผิดใดครบองค์ประกอบความผิดก็เป็นความผิดไปในตัวแม้จะกระทำต่อเนื่องกัน แต่การกระทำแต่ละอันมีเจตนาในการกระทำที่แตกต่างกัน องค์ประกอบกฏหมายก็แตกต่างกัน แต่ละการกระทำความผิดได้กระทำความผิดสำเร็จไปแล้ว จึงมากระทำความผิดฐานอื่นอีก แม้กระทำต่อเนื่อง แต่ก็ไม่ได้มีเจตนาในการกระทำความผิดเจตนาเดียว จึงเป็นการกระทำความผิดหลายกรรมต่างกัน จึงต้องลงทุกกรรมที่เป็นความผิด


๒. จับผู้เสียหายกดน้ำจนหมดสติ ผู้เสียหายไม่สามารถช่วยตัวเองได้อาจตายเพราะการกดน้ำหรือจมน้ำตายได้ เมื่อผู้เสียหายไม่ถึงแก่ความตาย ถือว่าจำเลยได้ลงมือกระทำความผิดไปตลอดแล้วแต่การกระทำไม่บรรลุผล จึงเป็นความผิดฐานพยายามฆ่า


๓. การที่จำเลยไม่ยอมมอบผู้เสียหายให้นาย ก. เพื่อนำไปโรงพยาบาล เป็นการหน่วงเหนียวกักขังหรือกระทำด้วยประการใดๆให้ผู้เสียหายปราศจากเสรีภาพในร่างกาย อันเป็นความผิดเสรีภาพ ตาม ป.อ. มาตรา ๓๑๐ เป็นความผิดอีกกรรมที่มีเจตนาและองค์ประกอบความผิดแตกต่างจากความผิดฐานพยายามฆ่า


๔. การที่จำเลยกระชากเสื้อผู้เสียหาย เห็นสร้อยคอพร้อมพระเลี่ยมทองจึงกระชากมาเป็นของตน เป็นการแย่งการครอบครองในสร้อยคอและพระเลี่ยมทองของผู้เสียหายโดยเจตนาทุจริตแสวงหาผลประโยชน์อันไม่ควรได้โดยชอบด้วยกฏหมายโดยใช้กำลังประทุษร้ายกระชากเสื้อผู้เสียหายจนหลุดออก เพื่อให้ความสะดวกในการลักทรัพย์ ให้ยื่นให้ซึ่งทรัพย์ ยึดถือเอาทรัพย์นั้นไว้ การกระทำของจำเลยจึงเป็นความผิดฐานชิงทรัพย์ เป็นอีกกรรมต่างหากจากกากรกระทำตามข้อ ๒, ข้อ ๓


๕. การที่จำเลยถอดกางเกงของผู้เสียหายจนหลุดออก มีเจตนาที่จะล่วงละเมิดทางเพศ อันเป็นการกระทำอนาจาร อีกกรรมแตกต่างจากการกระทำตามข้อ ๒, ข้อ ๓, ข้อ ๔


๖. จำเลยคงมีเจตนาข่มขืน แต่เมื่อผู้เสียหายบอกเป็นโรคเอดส์ จำเลยเกิดลังเลจนผู้เสียหายวิ่งหนีไปได้ จำเลยเองก็ยังไม่ได้ถอดกางเกงของตนออก และยังไม่มีการกระทำใดๆอันใกล้ชิดอันมีลักษณะใดอันจะเป็นความผิดฐานข่มขืนได้ จึงไม่เป็นความผิดฐานพยายามข่มขืนกระทำชำเราผู้เสียหาย
คำพิพากษาศาลฎีกา,กฎหมายอาญาความผิดเกี่ยวกับเพศ